Аллабирҙин Мортаза Ғәлләм улы

Аллабирҙин Мортаза Ғәлләм улы (23 февраль 1924 йыл — 18 сентябрь 2005) — Бөйөк Ватан һуғышы ветераны, I дәрәжә Ватан һуғышы ордены кавалерыhttps://pomni.is74.ru/person/57945/Аллабердин+Муртаза+Галлямович https://pamyat-naroda.su/awards/anniversaries/1510393851.

 Биографияһы 
Мортаза Ғәлләм улы Аллабирҙин 1924 йылда БАССР-ҙың Бөрйән районы Тимер ауылында тыуған.

1942 йылдың июнендә фронтҡа саҡырыла һәм 1943 йылдың декабрендә Чкалов өлкәһенең Тутский станцияһында хәрби әҙерлек үтә. 1943 йылда Төньяҡ-Көнбайыш фронтҡа ебәрелә. Был фронттың 237-се уҡыу уҡсылар полкы 22 дивизионының 36 махсус батальоны сафында һуғыша.

1944 йылдың мартында атыш ваҡытында граната ярсығынан күҙе яралана һәм Ярославль госпиталенә эләгә, һөҙөмтәлә һул күҙен юғалта. Алты ай үткәс, ул йәнә һуғышҡа инә. 140-сы полк составында Польша һәм Германияға тиклем барып етә. Берлинды алыуҙа ҡатнаша, ләкин Еңеүҙе уға Польшала Освенцим ҡалаһында ҡаршы алырға тура килә. 1945 йылдың октябренә тиклем Эрфурт ҡалаһында хәрби келәтте һаҡлай.

1945 йылда демобилизацияланаСписок военнослужащих, вернувшихся живыми с Великой Отечественной войны 1941—1945 гг. .

Тимер ауылы зыяратында ерләнгәнУчастники войны.

 Шулай уҡ ҡарағыҙ 
Аманат журналы. октябрь 2010 йыл. 17-се битhttps://kitaptar.bashkort.org/files/amanat,_oktyabr_2010.pdf

 Иҫкәрмәләр 

 Сығанаҡтар 
Аллабердин Муртаза Галлямович

Категория:Бөйөк Ватан һуғышында ҡатнашыусылар